text: Dronningen indvier Monumentområde
  29 august 2013 kl. 15.33
  Alle inviteres til at deltage i festlighederne, når Monumentområdet i Jelling indvies 10. september af Hendes Majestæt Dronningen.
  123 mio. kr.
  Dronningen modtages i Jelling kl. 10.30. Den officielle indvielse af Monumentområdet foregår mellem kl. 14. og 16 - og derefter er der folkefest på området til kl. 20, fremgår deet af en pressemeddelelse fra Vejle Kommune.
  For mere end tusind år siden skabtes monumentet i Jelling for at vise eftertiden:
  At her samledes landet til et rige
  Her optræder navnet Danmark for første gang.
  Her blev kristendommen den officielle religion i Danmark.
  Her præsenteres kongen ? stamfaderen til det nuværende danske kongehus.
  Her står symbolet på grundlæggelsen af den danske nation.
  Her markeres ændringen fra et nordisk hedensk samfund til en europæisk kristen civilisation.
  A.P. Møller og Hustru Chastine Mc-Kinney Møllers Fond til almene Formaal har doneret 70 mio. kr. til det nye monumentområde. Staten har bidraget med 25 mio. kr. og Vejle Kommune med 28 mio. kr.
  - Med det nye monumentområde får vi en unik mulighed for at opleve og forstå den samlede historie om de to store høje, runestenene, stenskibssætningen, kirken og det kæmpe store palisadehegn omkring området. noterer kommunen.
  - Med det nye monumentområde er der skabt åbenhed, luft og format omkring kulturarven, og skibssætningen og palisadehegnet er markeret.
   
  Læs mere om monument-området på www.jellingmonumenterne.dk
  Læs mere om Jellingmonumenterne
  